CELEX: 32012B0586
Language: et
Date: 2012-05-10 00:00:00
Title: 2012/586/EL: Euroopa Parlamendi otsus, 10. mai 2012 , Euroopa Koolitusfondi 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/238
            
         EUROOPA PARLAMENDI OTSUS,
   10. mai 2012,
   Euroopa Koolitusfondi 2010. aasta eelarve täitmisele heakskiidu andmise kohta
   (2012/586/EL)
   EUROOPA PARLAMENT,
   
               —
            
            
               võttes arvesse Euroopa Koolitusfondi 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Koolitusfondi eelarveaasta 2010 raamatupidamise aastaaruande kohta koos fondi vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1339/2008, millega luuakse Euroopa Koolitusfond, (3) eriti selle artiklit 17,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning tööhõive- ja sotsiaalkomisjoni arvamust (A7-0135/2012),
            
         
               1.
            
            
               annab heakskiidu Euroopa Koolitusfondi direktori tegevusele fondi 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Koolitusfondi direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 145.
   
      (2)  EÜT L 248, 16.9.2002, lk 1.
   
      (3)  ELT L 354, 31.12.2008, lk 82.
   
      (4)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Euroopa Koolitusfond
            
            
               2006
            
            
               2007
            
            
               2008
            
            
               2009
            
         
               Tulemused
            
            
               –
            
            
               –
            
            
               
                           —
                        
                        
                           Palub fondil koostada eelmise ja järgmise aasta tegevuse diakroonilise analüüsi.
                        
                     
                           —
                        
                        
                           Nõuab Euroopa Koolitusfondi ja Euroopa Kutseõppe Arenduskeskuse lähedasi teemavaldkondi silmas pidades nende kahe asutuse tihedat koostööd ja koostoimet ning palub kummagi asutuse direktoril esitada tegevusaruandes selle kohta regulaarselt teavet.
                        
                     
                           —
                        
                        
                           Raskused otsese seose määramisel fondi projektide tulemuste ja asutuste tegevuse vahel.
                        
                     
            
               Kutsub fondi üles koostama võrdlustabeli, mis sisaldab selle aasta tulemusi, mille eelarve täitmisele heakskiidu andmist käsitletakse, ning sellele eelnenud aasta tulemusi.
            
         
               Eelarve haldamine ja finantsjuhtimine
            
            
               Fond ei järginud eelarve esitamise eeskirju. Fond avaldas ainult 2006. aasta kulukohustuste assigneeringud ja jättis arvesse võtmata maksete assigneeringud.
            
            
               Paranduseelarves on sihtotstarbelise tulu summa vale. Summa oleks pidanud olema 1 200 000 eurot, mitte 3 400 000 eurot, mis sisaldas ekslikult ka eelnenud eelarveaastast üle kantud sihtotstarbelist tulu.
            
            
               –
            
            
               
                           —
                        
                        
                           Nõuab tungivalt, et fond töötaks välja rangema eelarvemenetluse, et vältida eelarves arvukaid ümberpaigutusi.
                        
                     
                           —
                        
                        
                           Kutsub fondi üles taotlema juhatuse luba, kui ümberpaigutused on vajalikud, kusjuures kõnealune nõue on sätestatud fondi finantsmääruses.
                        
                     
                           —
                        
                        
                           Tuletab meelde, et fondil on kohustus esitada kokkuvõte nende järgnevatel eelarveaastatel tehtavate maksete ajakavadest, mis tuleb teha varasematel eelarveaastatel võetud eelarveliste kulukohustuste täitmiseks.
                        
                     
         
               Inimressursid
            
            
               –
            
            
               –
            
            
               
                           —
                        
                        
                           Palub (vt siseaudit) fondil käsitleda puudujääke töölevõtmise korras → töölevõtmise hindamiskomisjonid peaksid andma piisavat teavet järgitud menetluste kohta ning muu hulgas nende menetluste läbipaistvuse tagamiseks näitama ära otsuste põhjendused ja kuupäevad.
                        
                     
                           —
                        
                        
                           Palub fondil järgida nõukogu direktiivi 2000/78/EÜ (1).
                        
                     
            
               –
            
         
               Siseaudit
            
            
               –
            
            
               –
            
            
               Palub fondil võtta meetmeid, et täita 15 siseauditi teenistuse tehtud 27st soovitusest → kehtestada viivitamata teatavad sisekontrollistandardid (menetluste dokumenteerimise, finantstehingute järelevalve ja tegevuste järjepidevuse kohta) ning viia ellu teatavad soovitused personalijuhtimise kohta (personalijuhtimine iga-aastastes tegevuskavades ja tegevusaruannetes; eesmärkide seadmine; töötajate ajakasutus).
            
            
               Tunnistab, et 2009. aastal viidi ellu siseauditi talituse 15 soovitusest 11.
            
         
      (1)  EÜT L 303, 2.12.2000, lk 16.
    ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/239
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Koolitusfondi 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Koolitusfondi 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Koolitusfondi eelarveaasta 2010 raamatupidamise aastaaruande kohta koos fondi vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1339/2008, millega luuakse Euroopa Koolitusfond, (3) eriti selle artiklit 17,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning tööhõive- ja sotsiaalkomisjoni arvamust (A7-0135/2012),
            
         
               A.
            
            
               arvestades, et kontrollikoda on märkinud, et on leidnud piisavalt kinnitust 2010. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 10. mail 2011. aastal heakskiidu Euroopa Koolitusfondi direktori tegevusele fondi 2009. aasta eelarve täitmisel (5) ning heakskiidu andmise otsusele lisatud resolutsioonis muu hulgas:
               
                           —
                        
                        
                           nõudis tungivalt, et fond töötaks välja rangema eelarvemenetluse, et vältida eelarves arvukaid ümberpaigutusi;
                        
                     
                           —
                        
                        
                           palus fondil täita kohustus esitada kokkuvõte järgnevatel eelarveaastatel tehtavate maksete ajakavadest, et täita varasematel eelarveaastatel võetud eelarvelised kulukohustused;
                        
                     
                           —
                        
                        
                           kutsus fondi üles taotlema juhatuse luba, kui ümberpaigutused on vajalikud, kusjuures see nõue on sätestatud fondi finantseeskirjades;
                        
                     
         
               C.
            
            
               arvestades, et fondi 2010. aasta eelarve oli kokku 19 300 000 eurot, mis on 4,46 % võrra väiksem kui 2009. aasta 20 200 000 euro suurune eelarve;
            
         
               D.
            
            
               arvestades, et Euroopa Liidu esialgne panus fondi 2010. aasta eelarvesse oli 18 282 000 eurot, kusjuures 2009. aastal oli see 14 772 000 eurot (6),
            
         
      Eelarve haldamine ja finantsjuhtimine
   
   
               1.
            
            
               märgib, et 2009. aastal oli liidu osamakse kokku 19 872 000 eurot ning see koosnes liidu esialgsest osamaksest summas 14 772 000 eurot ja eelmiste aastate ülejäägi tagasinõudmisest saadud 5 100 000 eurost; tuletab lisaks meelde, et liidu esialgne osamakse fondi oli 2010. aastal 18 282 000 eurot; märgib siiski, et sellele lisati ülejäägi tagasinõudmisest saadud 1 178 000 eurot, mistõttu liidu osamakse 2010. aastal oli kokku 19 460 000 eurot (7);
            
         
               2.
            
            
               võtab teadmiseks, et fondi iga-aastastes finantsaruannetes on märgitud, et 2010. aastal oli liidu toetus tegelikult 19 196 840,29 eurot; võtab teadmiseks fondi avalduse, et 2010. aastal oli liidu tegelikult eraldatud toetus kokku 19 297 822 eurot, st 19 460 000 eurot miinus 162 178 eurot, mis on liidu mitterahaline toetus; võtab samuti teadmiseks fondi teate, et liidult saadud summast kasutas fond 19 196 840,29 eurot ja tagastas ülejäänud 100 981,71 eurot komisjonile;
            
         
               3.
            
            
               järeldab fondi iga-aastastest finantsaruannetest, et fondi 2010. aasta eelarvet muudeti 2010. aasta novembris, et fondi tulude ettenägematu vähenemine osaliselt tasaarvestada;
            
         
               4.
            
            
               täheldab fondi aasta tegevusaruande põhjal, et fondi kulukohustuste täitmise määr oli 99,9 %, kusjuures 2009. aastal oli see 99,8 % ja 2008. aastal 98,5 %, ning maksete täitmise määr oli 96,5 % võrreldes ligikaudu 90 protsendiga aastatel 2009 ja 2008;
            
         
      Ümberpaigutused ja ülekandmine
   
   
               5.
            
            
               märgib fondi aasta tegevusaruande põhjal, et eelarvevahendite ümberpaigutuste arv vähenes 2010. aastal 15ni, 2009. aastal oli 33 ümberpaigutust, ning üle on kantud ainult 12,8 % võetud kulukohustustest, kusjuures 2009. aastal oli see näitaja 17 % ja 2008. aastal 15 %;
            
         
      Erandite registreerimine
   
   
               6.
            
            
               märgib fondi aasta tegevusaruande põhjal, et 2010. aastal oli erandite registrisse kantud erandeid kümme, kusjuures 2009. aastal oli neid 12;
            
         
               7.
            
            
               märgib, et neist ühegi finantsrisk ei olnud suurem kui 50 000 eurot; märgib eeskätt, et nimetatud erandite finantsväärtus kokku oli 100 183 eurot, mis moodustab 0,53 % kogu fondi 2010. aasta eelarvest;
            
         
      Avalikud hanked
   
   
               8.
            
            
               märgib fondi aasta tegevusaruande põhjal, et fond sõlmis koosseisuväliste töövõtjatega kaheksa otselepingut ning neist ühegi rahalised kohustused ei olnud suuremad kui 50 000 eurot ega selle summaga võrdsed; märgib, et otselepingute kogusumma oli 93 575 eurot, mis moodustab 0,50 % fondi 2010. aasta eelarvest;
            
         
      Inimressursid
   
   
               9.
            
            
               märgib aasta tegevusaruande põhjal, et 2010. aasta lõpus oli fondil ametikohtade loetelus neli täitmata ametikohta, kusjuures 2009. aasta lõpus oli neid kümme;
            
         
               10.
            
            
               täheldab samuti, et fondi töötajaid on nüüd kokku 128 ning 2010. aastal võeti tööle 15 ja töölt lahkus kümme inimest;
            
         
               11.
            
            
               võtab aasta tegevusaruande põhjal teadmiseks, et fondi ülesannete täitmiseks ette nähtud ametikohtade arv on järgmine:
               
                           —
                        
                        
                           96 ajutist ametikohta;
                        
                     
                           —
                        
                        
                           33 lepingulist ja kohalikku töötajat;
                        
                     
                           —
                        
                        
                           kuus riikide lähetatud eksperti;
                        
                     
         
      Tulemused
   
   
               12.
            
            
               täheldab aasta tegevusaruande põhjal, et fond koostas tulemuslikkuse näitajate läbivaadatud loendi, mille eesmärk on parandada eesmärkide asjakohasust ja nende täitmise mõõdetavust ning koguda andmeid fondi tegevuse üldise tulemuslikkuse kohta selle põhitegevusest ja ülesannetest lähtuvalt;
            
         
               13.
            
            
               märgib lisaks, et fond töötas välja näidikute projekti, mille eesmärk on tagada tegevuse, eeskätt juhtimise ja aruandluse peamiste näitajate igapäevane jälgimine reaalajas;
            
         
               14.
            
            
               märgib samuti, et 2010. aasta alguses rakendati edukalt riskipõhine maksete eristamise süsteem, millega seati sisse vähese riskiga tehingute tegemise lihtsustatud kord;
            
         
               15.
            
            
               väljendab heameelt asjaolu üle, et fond viis esimest aastat edukalt ellu Torino protsessi, mille käigus koostatakse kokkuvõtlik, dokumenteeritud ja igakülgne analüüs kutsehariduse ja koolituse kohta igas riigis, sealhulgas peamiste poliitikasuundade, ülesannete, kitsaskohtade ning heade tavade ja võimaluste kohta;
            
         
      Koostöö Euroopa Kutseõppe Arenduskeskusega (Cedefop)
   
   
               16.
            
            
               märgib, et 2009. aasta novembris pikendati fondi ja Cedefopi vahelist koostöölepingut perioodiks 2010–2013; tunnistab, et fond ja Cedefop koostavad igal aastal koostööraamistikust lähtudes ühise tööprogrammi, mis lisatakse mõlema asutuse tööprogrammile; väljendab heameelt fondi kavatsuse üle esitada tulevastes aasta tegevusaruannetes üksikasjalikum aruanne selle ühise tööprogrammi rakendamise kohta;
            
         
      Siseaudit
   
   
               17.
            
            
               võtab teadmiseks, et siseauditi talitus tegi 2010. aastal planeerimise ja järelevalve auditi; tõstab eeskätt esile, et siseauditi talitus andis kaheksa soovitust, millest ühte peeti väga oluliseks ning mis puudutab vajadust teha fondis selgelt kindlaks iga-aastase planeerimise kasulikkus ja seda kirjeldada;
            
         
               18.
            
            
               nõuab sellega seoses tungivalt, et fond keskenduks kulutasuvale aruandlusele, mis on oluline fondi juhatusele ja peamistele sidusrühmadele, võimaldades neil kontrollida fondi tegevuse tulemuslikkust;
            
         
               19.
            
            
               palub fondil samuti viia ellu siseauditi talituse eelmiste aastate auditites antud ülejäänud soovitused;
            
         
               20.
            
            
               nendib fondi aasta tegevusaruande põhjal, et fond kiitis heaks tõhusa juhtimise 16 standardit läbivaadatud kujul, mis oli ette nähtud sisekontrollistandarditega;
            
         
               21.
            
            
               juhib tähelepanu oma eelmistes eelarve täitmisele heakskiidu andmise raportites esitatud soovitustele, mis on lisatud käesolevale resolutsioonile;
            
         
               22.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (8) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 145.
   
      (2)  EÜT L 248, 16.9.2002, lk 1.
   
      (3)  ELT L 354, 31.12.2008, lk 82.
   
      (4)  EÜT L 357, 31.12.2002, lk 72.
   
      (5)  ELT L 250, 27.9.2011, lk 196.
   
      (6)  ELT L 64, 12.3.2010, lk 926.
   
      (7)  ELT L 64, 12.3.2010, lk 927.
   
      (8)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).